Jumal on paljude ebatavaliste asjade Jumal.
Piibel on täis inimesi, kellele Jumal tegi midagi ebatavalist.
Andis neile ebatavalist tarkust, julgust, oskusi, suhtumist,
või palju muudki, millest Jumala Sõna räägib.
Usun, et Jumal tahab teha ebatavalisi asju
sinugi elus ja maailmas.
Olen rääkinud teemal: "Kõik saab uueks".
Jumal tahab teha uusi asju nii su elus kui maailmas.
Täna tahan rääkida ebatavalistest asjadest.
Piibel räägib sellest,
kuidas Jumal kasutas Paulust ebatavaliste imede tegemisel.
Sõna ebatavaline tähendab unikaalset, erakordset või haruldast.
Tahan uskuda ebatavaliste imede sündi su elus,
nii et loodetavasti see sõnum kõnetab sind.
Räägin täna ebatavalistest asjadest.
Ebatavalistest asjadest.
Teadsid sa, et Jumal pole tavaline?
Ja ka paljud asjad, mida Ta teeb, pole tavalised.
Apostlite teod 19:11 on juttu Paulusest kes rajas kogudust Efesoses.
Seal on öeldud: "Ja Jumal tegi iseäralikke vägevaid tegusid
Pauluse käte läbi."
Huvitav, milliseid iseäralikke asju saab Jumal teha ka sinu elus?
Milliseid ebatavalisi asju Ta on juba tegemas su elus?
Paljudki asjad, mida Jumal inimeste eludes teeb,
on ebatavalised.
Sageli asjad, mida Jumal Piiblis tegi, olid ebatavalised.
Need iseäralikud asjad, mida Jumal Pauluse kaudu tegi,
viitavad millelegi unikaalsele, haruldasele või jalustrabavale.
Need on need ebatavalised asjad.
Ja kes meist tahakski elada vaid tavalist elu?
Jumal tegi palju ebatavalisi asju Vanas Testamendis
Soovist vabastada oma rahvas, tegi Ta midagi ebatavalist -
Ta lõi Punase mere kahte lehte.
See on midagi väga ebatavalist.
Oli aeg, kus Jumal tegi midagi väga ebatavalist.
Joosua 10:14 on öeldud:
"Ei enne ega pärast ole olnud selle päeva sarnast."
Ehk teisisõnu: see oli vaid ükskord kogu ajaloos,
kui Jumal peatas päikese üheks päevaks,
et inimesed võiksid oma täieliku võidu kätte saada.
Jumal tahab tuua oma rahvale vabadust ja lahendusi sel aastal,
saates selleks korda ebatavalisi imesid.
Jumal tahab, et inimesed saaksid kätte oma pärandi
ja Ta teeb selleks midagi ebatavalist.
Usun, et su elus võib sel aastal tulla ette päev või päevi,
mida tuleb ette vaid korra elus
ja kus Jumal teeb midagi nii ebatavalist, võimast ja imelist;
midagi nii üleloomulikku,
et see sõna otseses mõttes muudab su elu.
Jeesuse kõige esimene ime polnud kellegi tervendamine,
vaid hoopis vee veiniks muutmine.
Ta alustas millegi ebatavalisega, tehes seda edaspidigi.
Kui Piibel räägib orjatarist ja vabast naisest,
mis on kirjas Galaatlaste kirjas 4:22-23,
kus on öeldud, et Aabrahamil oli kaks poega.
Üks oma teenija Haagariga ja teine oma naise Saaraga.
Selles, et ta oma teenijaga lapse sai, polnud midagi ebatavalist,
sest see sündis tänu inimlikule teole.
See oli midagi, mille Aabraham ise korraldas.
Kuid ta abikaasast sündinud laps sündis tänu Jumala erilisele tõotusele.
See, mis Jumala arvestuses muudab millegi ebatavaliseks,
on üleloomulikkus.
Üleloomulikud ja imelised asjad, mis ei sünni lihtsalt niisama.
Haagari lapse sünd polnud midagi ebatavalist.
Küll aga oli seda Saara lapse sünd, sest Jumal ise oli seda tõotanud
ja see oli täiega üleloomulik,
kuna Aabraham oli ju 100-aastane ja Saara 90.
Nii et nende lapse saamine oli ikka midagi väga ebatavalist.
Efesoses valitses palju erinevaid religioone.
Seal oli ka palju nö mustkunstnikke
ja kogu linn oli läbi imbunud ulmelistest, müstilistest asjadest.
Kui Paulus sinna läks, leidis ta eest 12 Jeesuse järgijat.
Ma ei tea, palju neid seal tegelikult oli,
kuid Paulus leidis 12.
Võimalik, et oli ka rohkem
ja kuigi Piibel seda ei kinnita, on mul siiski tunne,
et need 12 jüngrit olid suht heitunud.
Kui Paulus hakkas neile rääkima Püha Vaimuga ristimisest ja väest,
küsides neilt, kas nad on sellest midagi kuulnud,
siis nad polnud.
Nad teadsid veega ristimisest ja Johannese ristimisest,
kuid Püha Vaimu ristimisest ja väest mitte midagi.
Nii et Paulus ainuüksi ei palvetanud nende eest,
saades nad täis Püha Vaimu,
vaid ta hakkas ka õpetama sünagoogis.
Kuna ta õpetused aga olid veidi liiga äärmuslikud
traditsioonilise kirikurahva jaoks,
siis 3 kuu pärast visati ta sünagoogist välja.
Ta läks seepeale välja ja rentis ruumid Türannose koolis,
mis tähendas ka suveräänse Jumala kooli.
Paulus õpetas seal 2 aastat Jumala suveräänsusest
ja Jeesuse Kristuse Issandaks olemisest.
Piiblis on öeldud, et ajaks, mil ta omadega lõpetas,
olid kõik, kes Aasias elasid, nii juudid kui kreeklased,
saanud kuulda Issanda sõna.
Ja Jumal hakkas tegema ebatavalisi asju.
Apostlite teod 19:11-12 on öeldud:
"Ja Jumal tegi iseäralikke vägevaid tegusid Pauluse käte läbi,
nii et ka tema naha pealt võetud higirätikuid ja põllesid
viidi haigete peale ja tõved lahkusid neist
ning kurjad vaimud läksid välja."
Kujutad sa ette?
Nii et Paulus palvetas inimeste nö taskurätikute üle,
mis viidi haigete peale
ja mille kaudu Jumal saatis korda ebatavalisi imesid.
See oli ikka päris ebatavaline.
Ja just see mulle ka Jumala teenimise juures meeldib,
et see on kui üks seiklus ja selles pole midagi tavalist.
Mitte midagi traditsioonilist!
See on üks võimas asi teenida ebatavalist Jumalat.
Aamen.
Mooses oli ebatavaline laps.
Piibel ütleb seda meile.
Heebrealastele 11:23 räägib meile loo Moosesest kui beebist
ja seal on öeldud:
"Usus hoidsid Moosese vanemad pärast ta sündimist teda 3 kuud varjul,
sest nad nägid ta olevat ilusa lapse ega kartnud kuninga korraldust."
Kas kellelgi on olnud sellist last?
Erakordset ja ilusat?
Mul on kokku 6 lapselast
ja 1-2 neist on erakordselt ebatavalised.
Ära kunagi alahinda seda,
mida Jumal võib teha su ebatavaliste lastega.
Ma usun, et ma ise olin ka pisut ebatavaline laps.
Vähemalt sügaval oma sisimas ma tundsin nii
ja ma teadsin, et Jumalal on midagi mu elu jaoks.
Midagi ebatavalist.
Mooses oli ka ebatavaline laps
ja ta vanemad ei kartnud olla sõnakuulmatud kuninga käsule.
Ebatavaline laps.
Ma täiega fännan oma lapselapsi.
Ühel me poegadest, Benil,
kes on Los Angelese Hillsongi juhtivpastor,
tal on 3 tütart.
Nad kõik on imelised ja samas väga erinevad.
Keskmine neist on täiega ebatavaline
ja lastes käiku nö vanaisa ettekäände näitan teile ühte videot.
Vaadake seda videot ja keskenduge eelkõige lõpu osale,
mis annab teile hea pildi mu pojatütar Lexiest.
Palvetage me eest!
Palvetage Ben'i ja Lucille'i pärast!
Lexie on üks ebatavaline laps.
Mooses oli ka ebatavaline laps.
Lapsevanemad, ärge heituge sellest, kui te lapsed on ebatavalised,
sest Jumal tahabki teha midagi ebatavalist nende kaudu.
Tema käsi on nende üle
ja me ei peaks muretsema nende pärast.
Küll aga saame paluda usupalveid nende üle,
sest Jumal ei taha teha tavalisi ja normaalseid asju,
vaid just unikaalseid, haruldasi, erakordseid ja ebatavalisi asju.
Nii et ärge alahinnake seda,
mida Jumal saab teha teie ebatavalise lapsega.
Mooses oli ebatavaline laps.
Tema nimi muide tähendab "veest välja võetud".
Veest välja tõmmatud.
Jumal valmistas teda juba enne tema sündi kõigeks,
mis oli teda ees ootamas.
Sest Jumala plaan oli päästa ta sealt veest,
kui Ta lõi lahku Punase mere.
Selle kohta on muidugi palju erinevaid teooriaid
ja ma esitan siin ka ühe, mille keegi kord esile tõi.
Ta ütles, et kui ka Punases meres poleks vett,
poleks selle põhi mingi ühtlane, sile pinnas,
vaid see oleks kui kalju äärelt alla sügavikku astumine
ja teiselt poolt jälle sügavikust ülestõusmine.
Mulle öeldi ka, et geograafiliselt on seal Punase mere põhjas
üks loomupärane seljandik.
Nii et kui Jumal mere kahte lehte lõi,
said nad mööda seda seljandikku merest läbi minna.
Ja kui see tõesti tõele vastab, siis on sellest näha seda,
et juba siis, kui Jumal maailma lõi,
mõtles Ta oma rahva tulevikule.
Sõltumata sellest, kas sellel lool on tõepõhi all või mitte,
usun ma siiski, et kogu loodu teenib Jumala eesmärke
ka sinu elu heaks.
Ja see, mida Jumal su elus tahab teha on midagi ebatavalist.
Ta tahab teda midagi erakordset, unikaalset ja haruldast.
Seetõttu uskugem,
et saame see aasta nägema ebatavalisi asju.
Mulle meeldib see, et Heebrealastele 11:23 on öeldud,
et vanemad nägid, et Jumal oli andnud neile erilise lapse
ja nad ei kartnud olla sõnakuulmatud kuninga korraldustele.
Tegu oli õela kuningaga, kes tundis hirmu oma koha pärast
ja tahtis seetõttu tappa kõik juutide väikesed pojad,
kuna tundis end ähvardatuna nende poolt.
Kuid kuna sel paaril oli ebatavaline laps,
rikkusid nad ka seadust e reegleid.
Mina usun, et kui Jumal tahab teha midagi ebatavalist,
siis Ta kasutab selleks inimesi,
kes mitte ei riku küll seadust,
aga kes samas teavad, kuidas tegutseda nö väljaspool piire.
Inimesi, kes tõesti mõistavad,
et maailmas, mis püüab meid ohjata ja nö normaalsetena hoida,
tahab Jumal vahel läbi Püha Vaimu teha ka midagi sellist,
mis jääb väljapoole neid piire.
Sama kehtis ka Moosese olukorra puhul.
Olin kord jutlustamas ühes Inglismaa koguduses,
mis on tuntud kui väga mõjuvõimsa ja karismaatilise kogudusena
otse Londoni südames.
Mul ja Bobbiel oli võimalus jutlustada seal paar aastat tagasi.
Lavalt maha tulles läksin lava taha,
kus üks mees ootas mind ja ütles, et tal on sõna mulle.
Ta hakkas rääkima mulle Austraalia veinist.
Küsimus pole selles, kas oled veini jooja või mitte,
vaid küsimus oli veini tegemises.
Nii et ta hakkas rääkima mulle Austraalia veiniteost
ja kogu sellest protsessist.
Ta rääkis, kuidas Vana Maailma - Itaalia, Prantsusmaa jne. veinidega
oli kõik väga hästi,
aga austraallased pidavat rikkuma kõiki reegleid.
Ta ütles, et austraallased teevad kõike teisiti
ja kasutavad veini tegemiseks hoopis teisi võtteid ja asju,
kuid ometigi on Austraalia vein palju terviklikuma maitsega.
Nii et kuigi Austraalia veinitegu
on riivanud nii paljusid Vana Maailma veini kogukonna tegijaid,
sõidavad inimesed üle kogu maailma siiski Austraaliasse kokku,
et näha siinset veinitegu ja selle terviklikkuse saavutamist.
Ja siis ta ütles: "Hillsong on täpselt samasugune."
Ta rääkis Vana Maailma religioonist
ja kuna ta ise on Inglismaa kirikust pärit,
siis ta rääkis nende liturgiast, kommetest ja katedraalidest
ning igasugu tavadest, mis neil on.
Kuid Hillsong pidavat muutma kõike.
Selle asemel, et omada suurt kantslit, olime me vist ühed esimesed,
kes võtsid kasutusele lihtsa ja kergesti liigutatava kantsli,
mis ülistuse ajaks ära viia ja jutluse ajaks tagasi tuua.
Kirikutel on altari tagaosas alati oma kindel kujundus ja asjad.
Me aga tegime aastaid tagasi platsi puhtaks,
kasutades suurt valget ekraani, mille tausta saab iga nädal muuta.
Lisaks sellele videoprojektorid,
millega näidata seinal nii laulusõnu kui piiblisalme.
Meil on ka mitmeid tütarkogudusi,
nii nagu neid on muidugi teistelgi kogudustel üle maailma.
Ehk siis, mitmed erivaldkonnad, kus me murdsime nö reegleid
ja see mees julgustas meid tegema seda ka edaspidi.
Ta ütles, et inimesed üle maailma tulevad Austraaliasse kokku,
et näha, mida Jumal on tegemas.
Jumal on teinud ja on tegemas midagi ebatavalist
ja mul on hea meel olla osa sellest ebatavalisest liikumisest.
Mul on hea meel, et kogudus, mis inimlikult ei arvutu kohe kuidagi,
saab omada mõju selle täielikult jumalatu maa üle
ning samas ulatuda inimesteni üle kogu maailma.
Peab tunnistama, et see on unikaalne, ebatavaline ja harukordne,
kuid samas seda kõike vaid tänu Jumala armule.
Mulle meeldib see!
Mitte seaduse rikkumine,
aga teatud arusaam,
et kui Jumal tahab teha midagi ebatavalist,
siis me peame olema ka valmis tegema seda ebatavalisel moel.
Uskugem, et Jumal näitab meile ebatavalisi viise,
mis ei mahu nö kasti ja on otsekui piiridest väljaspool,
et võiksime näha Jumalat tegemas ebatavalisi asju.
Mooses oli ebatavaline laps.
Piiblis on öeldud, et Joosepil oli ebatavaline, harukordne tarkus.
Apostlite teod 7:9-10
"Ja peavanemad kadestasid Joosepit..."
Jutt käib siis Joosepi vendadest.
"...ja nad müüsid ta ära Egiptusesse, ent Jumal oli temaga
ja kiskus ta välja kõigist ta viletsustest
ning andis talle armu ja tarkust vaarao, Egiptuse kuninga ees,
ning see tõstis ta kogu Egiptusemaa ja terve oma koja ülemaks."
Joosepi erakordne tarkus ülendas ta juhtimispositsioonile
üle kogu maa üle.
Tal oli erakordne tarkus.
Minu jaoks tähendab erakordne tarkus midagi üleloomulikku.
Jah, osad inimesed on ka loomu poolest targad,
aga ma usun, et Jumal annab ka erakordset tarkust.
Küsimus pole enam vaid tarkuses, vaid prohvetlikus tunnetuses;
milleski intuitiivses ja innovaatilises.
See on midagi, mis õhutab üles initsiatiivi.
See on selline ebatavaline ja harukordne tarkus.
Uskugem, et Jumal annab seda meile.
Piiblis räägitakse ka Sakarjast, kellel oli samuti harukordne tarkus.
Sakarja oli väravavaht,
kelle kohta on 1 Ajaraamatus 26:14 öeldud:
"Sakarjale, kes oli tark nõuandja, heideti liisku,
ja temale tuli liisk põhja poole."
Ta oli väravavaht, kes otsustas, keda lasta sisse, keda mitte.
Mina usun, et Jumal annab ka noortele
erakordset tarkust selles osas, mida lasta oma ellu ja mida mitte.
Sest selleks, et Jumal saaks sind ülendada
nii nagu Ta ülendas Joosepit
ja anda sulle erakordset tarkust...
Sellist tarkust, mille kaudu sa tajud ära,
kui keegi või miski pole hea su tuleviku jaoks.
Sul on see ebatavaline, otsekui lausa prohvetlik tarkus,
mille kaudu sa tead asju, mida ilma Jumalata ei teaks.
See oli tarkus, mis tõi ülenduse Joosepile
ja tegi temast sisuliselt kogu oma maa juhi.
Mina usun põlvkondlikesse juhtidesse, kellel on üleloomulik, jumalik tarkus.
Nad on kui väravavahid, kes teavad, mida lasta oma ellu, mida mitte.
Nad teavad, et nende saatus on liiga oluline selleks,
et lasta kellelgi või millelgi
mõjutada negatiivselt oma elu ja vaimu.
Neil on ebatavaline, harukordne, eriline tarkus.
Jumalik tarkus aitab ehitada üles koda.
Kui elad oma elu targalt,
on lausa hämmastav, milliseid uksi see sulle elus avab.
Puudutagu see siis su tööd, su unistusi
või asju, mille Jumal on su ellu toonud.
Jumal võib avada sulle uksi hämmastavate inimesteni,
kui usud ja usaldad Jumalat ebatavalise ja erakordse tarkuse osas.
Maailmas on palju tarku inimesi,
kuid me räägime sellisest tarkusest, mis pole sinust endast.
See pole sinust endast.
Tarkusest, mis annab sulle tunnetuse
ja võime olla kogu aeg sammu võrra kõigest ees.
Kuid seda mitte tänu inimlikule, vaid jumalikule tarkusele.
Sul lihtsalt on see intuitsioon, mis aitab asju tunnetada.
Piibel räägib kahest mehest, kes ehitasid kogudusetelki
ja kelle oskused polnud üldse mitte tavapärased.
Need olid erakordsed ja ebatavalised.
Nende meeste nimed olid Betsaleel ja Oholiab.
Kogu lugu keerles Issanda koja ehitamise ümber
ja 2 Moosese 35:35 on öeldud,
et Jumal oli andnud neile oskuse teha igasugu tööd,
"olgu sepa- või kuduja- või kangakirjajatöö sinisest,
purpurpunasest ja helepunasest lõngast
ning linasest lõimest,
või olgu kangrutöö, teha kõiki töid ja olla leidlik kunstipärastes töödes."
Nad olid käsitöölised.
Või meie keeli ka jumalakoja sisekujundajad.
Nad olid need, kes andsid jumalakojale viimase lihvi.
Piibel räägib neist, kui meestest, kellel olid erakordsed oskused.
Mina usun, et siin on täna inimesi,
kelle ellu Jumal on ka külvanud midagi ebatavalist.
Super heade suhtlejate and on midagi ebatavalist.
Andekad inimesed erielualadelt, andekad strateegid jne.
Sinul sinu eriline and.
Erakordne and seetõttu, et Püha Vaim on selle andnud.
2 Moosese 35:31 räägib ühest neist käsitöölistest,
kellel olid erakordsed oskused ja seal on öeldud:
"...ja on teda täitnud Jumala Vaimuga, tarkuse, mõistuse ja teadmistega
ning igasugu tööoskusega."
Ehk teisisõnu, Püha Vaim oli see, kes andis talle need erilised anded.
Ma usun siiralt, et Jumal saab teha midagi sellega,
mille Ta on su kätte usaldanud ja mis on midagi ebatavalist.
Võib-olla sul on teatud valdkondades ebatavalisi ande -
mitte imelikke, aga ebatavalisi.
Tead, mida Jumal veel saab teha kõige selle ebatavalisega?
Ta saab teha midagi ebatavalist isegi siis,
kui meil pole mingeid oskusi.
Usun, et Jumal saab teha sinuga midagi ebatavalist
ja ebatavalist just seetõttu, et Püha Vaim on kaasatud sellesse.
Tema on see, kes on andud sulle selle anni
ja usaldanud midagi su kätesse.
See on ebatavaline.
Pastor Joseph Prince, kes on mu hea sõber,
räägib ühest mehest oma kirikus, kes on arhitekt
ja kes sai endale harukordse töö rajada bassein Singapuri.
Tegu on ühe suure luksushotelli basseiniga,
kus oli hiigelsuur luksushotell, kasiino ja palju muudki.
Kuid hotelli tipus või katusel on siis see bassein.
Bassein, mis on täiega ebatavaline, kuna ulatub üle kolme hoone
ja on arhitektuuriliselt tõeline meistriteos.
Enne, kui see mees selle disainis, tundus see võimatu ettevõtmisena,
kuid see arhitekt rääkis,
kuidas Jumal sõna otseses mõttes andis talle selleks plaani ja strateegia
Seda võib nimetada ebatavaliseks oskuseks.
Kujuta ette, mida kõike Jumal võib teha
kõigi siinsete inimeste ja nende käte läbi,
kui vaid usaldame Teda, et Ta teeb ebatavalisi asju.
Läbi meie ja läbi selle, mille Ta on meie kätte usaldanud.
Jeesuse nimel.
Uskugem sellesse ja hoidkem kinni sellest, mida Jumal saab teha.
Mina usun, et Jumal võib anda sulle erakordset arusaamist ja suhtumist.
Taanieli ja ta kaaslaste kohta on Taanieli 1:17 öeldud:
"Ja Jumal andis neile neljale noorele mehele
igasuguses kirjas ja teaduses tarkust ja taipu."
Jumal andis neile ühe erakordse võime
mõista kirjandust.
Kirjandus tähendab kirjapandud töid, millel on juures kunstiline mõõde.
Nii et Piibel räägib neist 4-mehest, kellel oli see ebatavaline võime.
Kui ma mõtlen kirjapandud asjadele,
mõtlen loovatele tegevustele nagu kirjutamine jne.
Usun, et siin on ka inimesi,
kelle kaudu Jumal saab teha midagi ebatavalist,
kinkides neile erakordset suhtumist ja arusaamist.
Nii nagu Ta andis seda Taanielile ja ta sõpradele kirjanduse osas,
nii võib Ta anda seda sullegi.
Jumal annab inimestele teatud asju,
mida me ei tohiks eitada ja ignoreerida,
vaid millest peaks just kinni haarama ja neid käiku laskma.
Mulle meeldib tõsiasi, et need 4 meest uurisid kirjandust
ja nende süda oli kaasas sellega.
Ma tahan julgustada inimesi ja noori õppima ja minema ülikooli,
tegema midagi oma eluga
ja uskuma, et Jumal annab teile indu selleks.
Uskuma, et Jumal valmistab teid ette, ronima kasvõi klaasist katustele
ja täitma Tema eesmärki oma elus üleloomulikel viisidel.
Usu, et Jumal saab teha ebatavalisi asju,
nii nagu Ta tegi seda Moosesega.
Jah, see eeldas ka piiride ületamist,
kuid Jumal tegi midagi ebatavalist selle läbi.
Uskugem erakordset tarkust nagu Joosepile anti.
Uskugem erakordseid oskusi nagu neile käsitöömeistritele anti.
Uskugem, et Jumal annab meile erakordset indu, arusaamist ja tarkust,
mis puutub asjade uurimisse ja õppimisse.
Ma loodan, et võtad selle sõnumi vastu
ja usud Jumalalt ebatavalisi asju.
Jumal tahab teha ebatavalisi asju,
sest Temas endas on nii palju ebatavalist
alates loomisloost, kuni lunastuslooni välja.
Lisaks sellele ettekuulutused tagasi tulevast Kuningast ja igavikust.
Jumal tegutseb ebatavalises sfääris
ja ma usun, et Ta tahab sindki õnnistada ebatavalisega.
Ilusat nädalat ja näeme taas!
Imeline arm, kui armas selle kõla
Mis päästis minusuguse õnnetu
Olin kord kadunud, kuid nüüd olen leitud taas
Olin kord pime, kuid nüüd taas näen
Imeline arm, kui armas selle kõla
Mis päästis minusuguse õnnetu
Olin kord kadunud, kuid nüüd olen leitud taas
Olin kord pime, kuid nüüd taas näen
Nüüd ma tõesti näen
Näen seda armastust Su silmis
Sa andsid oma elu,
et tuua kõik murtud tagasi ellu
Nüüd ma tõesti näen
Näen seda armastust Su silmis
Sind on kutsutud olema valguseks
tuues esile Jumala värvid
Jumal pole mingi saladus
ja me teeme Ta avalikuks
Naistel on täielik õigus olla Jumala tahte keskel ja esiotsas,
sillutades taas teed millelegi uuele.
OLE LEITAV
Tõlge: Anne-Ly Raukas